FOCUS/ Cluj: Copiii de la Depozitul de Filme, "citesc" peliculele cadru cu cadru, au cinema si festival de film la ei acasa CLUJ-NAPOCA, 3 iun (MEDIAFAX) - Locuiesc de un an în fostele birouri administrative ale Depozitului de Filme din Cluj-Napoca, ajuns o ruina, fara apa si curent electric În curte, o carare de pelicula de film calcata în picioare duce spre cladirea unde copiii si-au facut propriul cinematograf si unde, asezati într-un fotoliu, "citesc" cadru cu cadru de pe peliculele risipite pe jos si îsi închipuie actiunea unui film pe care nu l-au vazut niciodata, transmite corespondentul MEDIAFAX Fara curent electric si apa potabila Doi trandafiri într-o cana ciobita aflata pe pervazul ferestrei arunca o pata de culoare în penumbra cenusie a încaperii Sub geam, la o masuta joasa, Emanuel, un pusti de 12 ani, silabiseste din cartea de limba româna versurile poeziei "Patria româna" de George Cosbuc, pe care o scoate dintr-un ghiozdan rosu O lumina chioara abia se strecoara prin ochiul de geam plin de praf Baiatul se grabeste cu cititul pentru ca, odata ce se lasa seara, nu-si mai poate face lectiile Locuinta nu are lumina, nici apa, iar familia a ramas si fara lumânari Si bateria de masina, la care este legat un bec anemic, da rateuri Când vin de la joaca, se spala toti pe mâini într-o covata verde, din plastic, lipita de perete cladirii, plina cu apa de ploaie Apa de baut aduc de la o firma din apropiere, cam 20 de litri pe zi Emanuel Bunaciu locuieste împreuna cu familia sa în fostele birouri administrative ale Depozitului de Filme al România Film din Cluj-Napoca, într-o cladire abandonata, ajunsa o ruina Încaperea în care învata baiatul, care este în clasa a III-a la o scoala din comuna Baciu, de lânga municipiu, are o usa capitonata, acoperita cu vinil, acum taiat Acolo sta cu cei trei frati ai sai mai mici - Alexandru, de 9 ani, Maria, de 8 ani, si Andrei, mezinul de 6 ani Mama, Luminita, lucreaza aproape toata ziua, iar concubinul acesteia, Petru Macingo, sudor la o firma din vecinatate si tatal celor doi copii mai mici, apuca sa treaca pe acasa, sa-i supravegheze Au locuit pâna acum în mai multe locuri din Cluj, dar au auzit anul trecut de cladirea parasita si s-au mutat aici "Erau gunoaie pâna sus, o mizerie mare Si am curatat eu cu muierea si astia patru copii, toate camere erau pline Noi am facut curat, nu o facut nimeni Am platit o masina de gunoi sa îl duca Stiu ca aici o fost ceva depozit de filme, pe noi ne-a lasat sa stam aici doamna directoare Eu mai fac si pe paznicul, nu las pe nimeni sa fure ce se mai poate", spune Petru Macingo Familia a facut cerere la Primaria Cluj-Napoca pentru a primi o locuinta sociala, dar punctajul nu le este suficient Depozitul de Filme din Cluj-Napoca, fost depozit al RADEF România Film, abandonat în urma cu opt ani, a gazduit câteva proiectii în cadrul TIFF - "Ultimele locuri ramase", un film cipriot si "Ultimul proiectionist", o productie britanica, fiind inclus într-o campanie de salvare a cladirii initiata de echipa lui Tudor Giurgiu Proiectul "TIFF salveaza Depozitul de Filme" vrea sa strânga, într-o prima faza, 7 000 de euro pentru reabilitarea cladirii, dupa care sa o transforme în primul Muzeu al Cinematografiei din România Cinema la tine acasa Unica bucurie a copiilor, locul lor preferat de joaca, este Depozitul de Filme, o cladire fara geamuri, cu peretii scorojiti si acoperiti de graffiti unde zac munti de pelicula de filme, si o hala abandonata O carare taiata prin tufisuri, acoperita, la fel, de pelicule vechi, duce spre "cinematograf", hala din apropiere, plina de kilometri de pelicula si role de film, unde copiii au dus un fotoliu si unde, înghesuiti unul într-altul, "citesc" filmele Asta este distractia lor Copiii au cinema la ei acasa si propriul lor festival de film, în care pot viziona ce vor si când vor Nu au fost în viata lor la un cinematograf adevarat, iar primul film din viata lor, pe un ecran, l-au vazut doar în cadrul unei proiectii TIFF "Uite-l pe Florin Piersic", chiuie, bucuros, Emanuel, descoperind figura lui Margelatu cu nelipsita palarie neagra pe cap, într-un cadru cât o cutie de chibrituri colorata Tine pelicula spre lumina si o deruleaza încet, imagine cu imagine, "citind" filmul Arunca pelicula, si ia alta din mormanul de joc care acopera ca un covor de celuloid întreaga încapere "Aici e o masina si sunt doi politisti Cred ca au urmarit pe un hot care a furat masina si l-au prins Uite, aici e masina aia, alba", îi arata Emanuel cadrele fratelui sau, Alexandru Deruleaza pelicula cu repeziciune "Aici îs niste oameni pe scari Si o fata Poate e cu hotul si au prins-o Si asta e un castel, iar ea s-a ascuns aici" Scenariul filmului politist se creeaza din mers si nu are nevoie de dialoguri, voci sau muzica Copiii vin zilnic la "cinematograf" si îsi aleg ce pelicule vor, mai vechi sau mai noi Cele mai vechi le studiaza rapid si le arunca, pentru ca nu se vede mare lucru Dintr-un cadru, un Florin Calinescu mai tânar le zâmbeste scurt Copiii nu-l recunosc, nu au auzit niciodata de el Nici de alti actori sau actrite Doar de Florin Piersic Nici de desene animate nu au auzit Emanuel vrea sa se faca politist când va fi mare, iar la scoala a început sa învete limba engleza Nu stie cum îl va ajuta asta în viata, dar spera ca, odata si odata, când va vedea "un film american adevarat" sa poata întelege ce vorbesc actorii Lui Alexandru îi plac si filmele "indiene" si le cauta de zor, rascolind mormanul de pelicule Negasind nimic pe placul lui, se agata de câteva pelicule care atârna din tavan ca niste liane si se leagana imitându-l pe Tarzan Dupa care se arunca pe covorul de pelicule si face câteva tumbe "De Tarzan am auzit Este film cu el, nu? Oare îl gasesc aici?", întreaba copilul, înhatând o rola de film Florin Piersic, baiat de baiat Petru Macingo a "citit" si el peliculele abandonate ale Depozitului de Filme si a descoperit filme în care jucau Florin Piersic si Chuck Norris Pe Florin Piersic îl cunoaste personal, pentru ca, sudor fiind, i-a executat o lucrare la gardul casei "Am povestit de mai multe ori cu el, e baiat de baiat, mare actor Sufletist Am vazut filmele lui, mai ales alea cu Margelatu Saptamâna viitoare îi duc pe toti patru copii la film, la cinema, la >, sa vada cum e", promite Petru Barbatul scoate o hârtie de cinci lei si i-o da Mariei iar copiii, cârd ciripitor, o iau la goana sa-si cumpere înghetata urmând sa o savureze, la cinematograful de acasa, pâna când vor ajunge sa guste, asezati într-un fotoliu confortabil dintr-o sala de cinema adevarata, din traditionalul popcorn (Vasile Magradean, corespondenti@mediafax ro) 